Buhez ar Sent/1894/Nikolas Tolantin - Wikimammenn\nBuhez ar Sent/1894/Nikolas Tolantin\n◄ Gorgoon ha Dorothee Nikolas Tolantin Pasiant ►\nNikolas a ioa dija eur zantik enn he vugaleach, hag ann dra-ze n’e ket souez ; rak ne vele dirazhan, euz a berz he dad hag he vamm, nemed skoueriou a zantelez. O veza klevet lavaret e iune he zant patroun teir guech er zizun d’ar mare ma’z oa c’hoaz bihanik, e falvezaz d’ezhan obar eveldhan azalek ann oad a zeiz vloaz. Diskouez a reaz ive abred eunn devosion dener evit Jezuz ha Mari, ha pa veze enn iliz oa henvel ouz eunn eal. He dal a lugerne pa veze o respount ann offerenn, ha d’ar gorreou ann daelou a rede puill euz he zaoulagad.\nAdtapet diwar « https://br.wikisource.org/w/index.php?title=Buhez_ar_Sent/1894/Nikolas_Tolantin&oldid=30356 »\nKemmoù diwezhañ degaset d'ar bajenn-mañ d'an 14 Gen 2012, da 20:48.


(Adkaset eus Tomasso Campanella)\nTommaso Campanella oa ur prederour italian. Ganet eo bet e Stilo e Calabria d'ar 5 a viz Gwengolo 1568, aet eo da Anaon e Pariz d'an 21 a viz Mae 1639. Studiet en doa ar steredouriezh hag ar gabbala. Barzh e oa ivez.\nSachet en deus evezh an Inkizision abalamour d'e vennozhioù. Didamallet e voe war-lerc'h daou brosez.\nGoude bezañ kemeret perzh en un irienn c'hwitet evit diskar ar gladdalc'helezh e Calabriae voe toullbac'het e-pad seizh vloaz warn-ugent. Dieubet e voe gant ar Pab Urban VIII. Mont a reas da Frañs. Richelieu a roas ul leve dezhañ.\nEn e oberenn utopek "La città del sole" (Keoded an heol) bet embannet e 1602 en italianeg ha goude e latin (Civitas solis) e tiskoueze bezañ a-du gant ur voutinelezh klok.\nAdtapet diwar « https://br.wikipedia.org/w/index.php?title=Tommaso_Campanella&oldid=1863334 »\nDernière modification le 15 Gen 2020, à 11:13\nKemmoù diwezhañ degaset d'ar bajenn-mañ d'an 15 Gen 2020, da 11:13.


Keleier » Niverenn 625 * 05 / 06 / 2017\nFilm nevez Kalanna eo «Botoù-koad dre-dan». Reiñ a ra titouroù war ar gevredigezh 40 vloaz zo. Emgav gant Soazig Daniellou, ar sevenerez. Ya ! : Petra a zo disheñvel etre tud yaouank ar bloavezhioù-se hag ar re a-vremañ ? Soazig Daniellou : « Botoù-koad dre-dan » a...\nSetu tost 4 bloaz m’emañ ar gevredigezh Jardins(ou)Verts o labourat e Kêr-Roazhon, evit ma vefe eus ul liorzh a-feson enni. Krouiñ en-dro al liamm etre kêriz hag an natur eo ar pal. Paotr an natur eo Laurent Petremant. Gweledvaour a-vicher eo. Labourat a ra evit servijoù...\nYa ! : Abaoe pevare e vez eus Radio Kerne ? Pevare eo en em gavet e Ploneiz ? Lou : E 1994 e oa ur skipailh stourmerien o klask plantañ muioc’h a vrezhoneg ‘barzh France Bleu. Gwelet o deus e oa ur stourm en aner… Neuze o deus divizet krouiñ ur wir blas d’ar brezhoneg war ar...\nSage Kinvig : an eil ...\nAnavezet eo Ned Maddrell ar manavegour a-vihanig diwezhañ met dianav-krenn eo Sage Kinvig, anezhi ar vanagourez diwezhañ. Er mare-mañ e vez enoret he c’houn en Enez Vanav. E gwirionez n’eo ket aet da get ar yezh, daoust dezhi bout bresk-tre an deiz hiziv...\nLastez da energiezh\nEus un tu e vez produet lastez. Eus un tu all e vez ezhomm energiezh evit ober tra pe dra. Etre an daou du-se, un embregerezh, Liger, e Logunec’h, bet diorret er bloavezhioù diwezhañ evit produiñ biogaz ha biomethan da vezañ lakaet er rouedad meret gant GRDF. Gouezet en deus Liger...


Atalante - Wikipedia\nAtalante hag Hippomenes, gant Guido Reni\nAtalante, gant Pasiteles, Iañ kantved kt JK, Mirdioù ar Vatikan\nAtalante (Άταλάντη / Atalántê e gregach) zo un harozez a gaver e div vojenn gozh eus Hellaz, disheñvel o orin. Brudet e oa da vezañ ur chaseourez dreist ar re all, ha gwerc'hez e oa evel an doueez Artemis.\n1 Mojenn Arkadia\n1.1 Hoc'h-gouez Kalydon\n1.2 Darvoudoù all\n2 Mojenn Boiotia\nMojenn Arkadia[kemmañ | kemmañ ar vammenn]\nE mojenn Arkadia e oa merc'h da Iasos, roue Peloponnez, mab da Lykourgos, ha da g-Klymene (merc'h da v-Minyas). Iasos ne felle ket dezhañ kaout merc'h ebet, setu pa voe ganet e voe dilezet er c'hoadoù. Kavet e voe gant un arzhez ha maget gant he laezh er Menez Pelion. Kavet e voe gant chaseourien, ha savet ganto. Ganto e teskas chaseal, ken ne oa ket barrekoc'h egeti.\nHoc'h-gouez Kalydon[kemmañ | kemmañ ar vammenn]\nChaseadenn Meleagros hag Atalante, hervez Rubens.\nUn toullad bloavezhioù war-lerc'h e oa ul loen anvet hoc'h-gouez Kalydon oc'h ober freuz ha reuz er vro. Hag ar roue Oineüs da gas e vab Meleagros da duta a-benn ar chase. Dibab a reas Atalante, a oa deuet da vout ur plac'h kaer hag ur chaseourez a zoare. Hag in da chaseal al loen. Atalante a roas an taol kentañ, met Meleagros a lazhas anezhañ. Peogwir e voe komzet vil outi gant an daou chaseour Eurypylos hag Ifikles e voent lazhet ivez gant danvez he gwaz. Ha peogwir e oa droug e Tokseüs ha Pleksippos, e eontred, o welout ar priz roet d'ar gwellañ chaseour o vont gant ur vaouez, e lazhas anezho ivez.\nDarvoudoù all[kemmañ | kemmañ ar vammenn]\nLazhañ a reas gant he saezhioù an daou zen-marc'h Hylaios ha Roikos, a glaske he gwallañ. Evel Artemis e touas chom gwerc'hez. Koulskoude e timezas gant Meleagros. Ar vaouez nemeti e oa gant Iason hag e Argonaoted.\nMojenn Boiotia[kemmañ | kemmañ ar vammenn]\nE mojenn Boiotia e oa merc'h da Sc'hoineüs, mab da Athamas. He zad a glaske he dimeziñ, hi ne fellas dezhi kemer da bried nemet ar gwaz a c'hallfe bezañ trec'h dezhi en ur redadeg: ar re drec'het a vije lazhet kerkent. Un nebeud tud yaouank a glaskas redek hag an holl anezho a voe lazhet.\nHippomenes[kemmañ | kemmañ ar vammenn]\nUn deiz e teuas Hippomenes, a oa skoazellet gant Afrodite. Tri aval aour a roas an doueez dezhañ. E-pad ar redadeg, e laoskas anezho da gouezhañ. Hag ar plac'h ranell da chom a-sav d'o dastum. Ha setu penaos e kollas hag e voe dimezet. Siwazh, goude se ez ejont da c'hoari daou e templ Demeter, ha honnezh a droas anezho e leoned staget ouzh karr an doueez.\nEn heuliad filmoù skinwel amerikan Hercules: The Legendary Journeys (war-dro 1995) e oa c'hoariet Atalante gant Corinna Everson, ur greñv a vaouez (bet kampionez body-building).\nCorinna Everson a oa Atalante e-barzh Hercules: The Legendary Journeys.\nAtalante ha Meleagros, livet gant Rubens:\nAdtapet diwar « https://br.wikipedia.org/w/index.php?title=Atalante&oldid=1920030 »\nKemmoù diwezhañ degaset d'ar bajenn-mañ d'an 30 Kzu 2021, da 18:14.